- ԱԻՆ պետական հրդեհային և տեխնիկական անվտանգության տեսչություն կողմից կատարված ուսումնասիրությունները ցույց են տվել, որ գազալցման կայանների գերակշիռ մասը շահագործվում է հրդեհային և տեխնիկական անվտանգության նորմատիվ-իրավական փաստաթղթերի պահանջների բազմաթիվ կոպիտ խախտումներով: Հիմնականում խախտվում է «Տեխնիկական անվտանգության ապահովման պետական կարգավորման մասին» ՀՀ օրենքը: Գազալցակայանների մի մասը չունի արտադրական վտանգավոր օբյեկտի վկայական և չի իրականացրել տեխնիկական ամենամյա անվտանգության փորձաքննություն: Սա օրենքի պահանջ է և բոլոր արտադրական վտանգավոր օբյեկտները պետք է անցնեն այն, իսկ գազալցակայանները համարվում են արտադրական վտանգավոր օբյեկտներ: Խախտումներ կան նաև կապված հրդեհային անվտանգության հարցերին հետ, քանի որ գազալցակայանների զգալի մասը տեղակայված է բնակելի տարածքներին շատ մոտ, որը նույնպես նորմերի խախտում է: Համաձայն նորմայի պահանջի` պետք է տեղակայված լինի առնվազն 80 մետր հեռավորության վրա: Գազալցակայաններ կան, որոնք զինված չեն բավարար քանակով սկզբնական հրդեհաշիջման միջոցներով, ինչպես նաև պետք է տարածքը չհրդեհվող նյութից պատրաստված ցանցով շրջապատված լինի և այլն։